**Retningslinjer avsluttende eksamen**

**Psyc6310 – Praktikum**

Primært har den oppgitte eksamensoppgaven som mål å evaluere kandidatens kunnskap og innsikt innenfor anvendt psykologi, med spesiell vekt på temaer innen det enkelte fordypningsområdet.

Eksamensoppgaven formuleres slik at kandidaten gis mulighet for å ”*dokumentere sine kunnskaper og forståelse av”* anvendt psykologi i sin alminnelighet og spesielt dokumentere kunnskap fra sitt fordypningsområde. Det gis en eksamensoppgave for hvert fordypningsområde med utgangspunkt i et konstruert kasus. Løsningen av denne eksamensoppgaven skal gjenspeile relevante deler av pensum sett i forhold til den spesifikke klientsaken og vise integrert kunnskap og forståelse.

Den skriftlige besvarelsen gis en bokstavkarakter fra A til F.

**SKRIFTLIG EKSAMEN**

* Besvarelsen leveres i ekspedisjonen på psykologisk institutt (3 eksemplarer) sammen med obligatorisk erklæring. Sensur på skriftlig del legges ut dagen før muntlig eksamen.
* Oppgaven skal være minimum 15 sider og maksimum 20 sider(inkl. litteraturliste) med 1½ linjeavstand og vanlig skriftstørrelse. Se ellers informasjon om henvisninger på programsiden til profesjonsprogrammet.
* Eksamensbesvarelsene skal ha en forside med angitt: semester, år, eksamenskode PSYC6310, fordypningsområde (DT-SKT-BFT-NEVRO) og kandidatnummer.
* Hvis en kandidat bruker eget klinisk materiale i besvarelsen, må vedkommende påse at dette blir anonymisert.

**MUNTLIG EKSAMEN**

* Tid og sted for muntlig eksamen legges ut på semestersiden til PSYC6310.
* Muntlig eksamen tar utgangspunkt i den skriftlige besvarelsen.
* Eksaminasjonen vil vanligvis vare 30 minutter, kommisjonen skal ha 15 minutter til drøfting av kandidatens endelige karakter.

### Lykke til!